የመራጮች ምዝገባ ዛሬ በመላ አገሪቱ ተጀመረ
 – በመጪው ግንቦት ወር ለሚካሄደው አጠቃላይ ምርጫ የመራጮች ምዝገባ ዛሬ በመላ አገሪቱ መጀመሩን የኢትዮጵያ ምርጫ ቦርድ አስታወቀ።የቦርዱ ህዝብ ግንኙነት ማስተባበሪያ ዳይሬክተር አቶ ደምሰው በንቲ ዛሬ ለዋልታ እንደገለጹት ከዛሬ ጀምሮ እስከ የካቲት 12/2007 ዓ.ም በሚካሄደው ምዝገባ ከ33 እስከ 35 ሚሊየን የሚደርሱ መራጮች ይመዘገባሉ ተብሎ ይጠበቃልከዚህ በፊት በተካሄዱ ምርጫዎች ላይ የህዝብ ብዛት ባለባቸው አከባቢዎች በምርጫ ወቅት ከፍተኛ ሰልፍና መጨናነቅ ያጋጥም እንደነበር ያስታወሱት ዳይሬክተሩ ይህን ለማስቀረት በዘንድሮው ምርጫ አንድ ጣቢያ አንድ ሺ መራጮች ብቻ እንዲያስተናግድ መደረጉን ተናግረዋልባለፉት ምርጫዎች ህዝብ በብዛት ባለባቸው አካባቢዎች ያሉ አንዳንድ የምርጫ ጣቢዎች እስከ ሰባት መቶ ሰዎች ከፍተኛ ህዝብ ባለበቸው አከባቢዎች ደግሞ ከአንድ ሺ በላይ መራጮች ይመዘገቡና ይስተናገዱ እንደነበር አስታውሰዋልአንድ ጣቢያ አንድ ሺ መራጮች ብቻ እንዲያስተናግድ መደረጉን ከዚህ በፊት በአንዳንድ ቦታዎች ላይ ይታይ የነበረውን የምርጫ ሰዓት መራዘም ለማስቀረት እንደሚያግዝ አቶ ደምሰው አስረድተዋል።ግንቦት 16/2007 ዓ.ም ለሚካሄደው ጠቅላላ ምርጫ 45ሺ የምርጫ ጣቢያዎች በመላ አገሪቱ መቋቋማቸውን አቶ ደምሰው ገልጸዋል ። 